
ЧӐВАШ РЕСПУБЛИКИН
САККУНӖ

[bookmark: OLE_LINK2][bookmark: OLE_LINK1]ЧӐВАШ РЕСПУБЛИКИНЧЕ ВЫРӐНТИ ХӐЙ ТЫТӐМЛӐХ ОРГАНӖСЕН ТӖНЧЕРИ ТАТА ТУЛАШРИ ЭКОНОМИКА ҪЫХӐНӐВӖСЕНЕ ЙӖРКЕЛЕССИ ҪИНЧЕН

Чӑваш Республикин Патшалӑх Канашӗ
2024 ҫулхи ҫу уйӑхӗн 17-мӗшӗнче
йышӑннӑ

1 статья. Ҫак Саккун йӗркелекен ыйтусем
Ҫак Саккун Федерацин "Раҫҫей Федерацийӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2003 ҫулхи юпа уйӑхӗн 6-мӗшӗнчи 131-ФЗ №-лӗ саккунӗпе, Федерацин "Раҫҫей Федерацийӗн субъекчӗсенче халӑх влаҫне йӗркелемелли пӗтӗмӗшле принципсем ҫинчен" 2021 ҫулхи раштав уйӑхӗн 21-мӗшӗнчи 414-ФЗ №-лӗ саккунӗпе килӗшӳллӗн Чӑваш Республикинче вырӑнти хӑй тытӑмлӑх органӗсен (малалла – вырӑнти хӑй тытӑмлӑх органӗсем) тӗнчери тата тулашри экономика ҫыхӑнӑвӗсене пурнӑҫлас енӗпе пулакан хутшӑнӑвӗсене йӗркелет.

2 статья.	Чӑваш Республикин патшалӑх влаҫӗн органӗсен вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем енӗпе пурнӑҫлакан полномочийӗсем
1. Чӑваш Республикин Патшалӑх Канашӗн полномочийӗсен шутне ҫаксем кӗреҫҫӗ:
1) вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем йӗркелес ӗҫне саккунсем кӑларса йӗркелесе пырассине пур-нӑҫласси;
2) вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем енӗпе йышӑннӑ Чӑваш Республикин саккунӗсене пӑхӑннине тата вӗсене мӗнле пурнӑҫланине тӗрӗслесси;
3) вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем енӗпе Раҫҫей Федерацийӗн саккунӗсемпе тата Чӑваш Республикин саккунӗсемпе палӑртнӑ ытти полномочисене пурнӑҫласси.
2. Чӑваш Республикин Министрсен Кабинечӗн полномочийӗсен шут-не ҫаксем кӗреҫҫӗ:
1) вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем енӗпе Чӑваш Республикин нормативлӑ право акчӗсене йышӑнасси, вырӑнти хӑй тытӑмлӑх органӗсене вӗсем тӗнчери тата тулашри экономика ҫыхӑнӑвӗсене пурнӑҫланӑ чухне право, йӗркелӳ тата методика пулӑшӑвӗ парассине йӗркелесси;
2) вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем енӗпе Чӑваш Республикин ӗҫ тӑвакан полномочиллӗ органне (малалла – полномочиллӗ орган) палӑртасси;
3) вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсем тӑвас пирки килӗшсе татӑласси;
4) Чӑваш Республикин муниципаллӑ пӗрлӗхӗ (малалла – муниципаллӑ пӗрлӗх) вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсен переченьне туса хатӗрлемелли йӗркене палӑртасси; 
5) вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсен переченьне Чӑваш Республикинче туса хатӗрлесси тата ҫавнашкал перечене федерацин ӗҫ тӑвакан влаҫӗн вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем енӗпе патшалӑх политикине туса хатӗрлес тата пурнӑҫлас тата нормативлӑ право тӗлӗшӗнчен йӗркелесе пырас енӗпе ӗҫлекен полномочиллӗ органне ҫулсерен ярса парасси;
6) федерацин ӗҫ тӑвакан влаҫӗн вырӑнти хӑй тытӑмлӑх органӗсен тӗн-чери тата тулашри экономика ҫыхӑнӑвӗсем енӗпе патшалӑх политикине туса хатӗрлес тата пурнӑҫлас тата нормативлӑ право тӗлӗшӗнчен йӗркелесе пырас енӗпе ӗҫлекен полномочиллӗ органне вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫлани ҫинчен тата ҫавнашкал ҫыхӑнусене иртнӗ ҫулта пурнӑҫланин результачӗсем ҫинчен федераци органӗ палӑртнӑ йӗркепе пӗлтересси;
7) вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем енӗпе Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн ытти полномочисене пурнӑҫласси.
3. Полномочиллӗ органӑн полномочийӗсен шутне ҫаксем кӗреҫҫӗ:
1) вырӑнти хӑй тытӑмлӑх органӗсене вӗсем тӗнчери тата тулашри экономика ҫыхӑнӑвӗсене пурнӑҫланӑ чухне право, йӗркелӳ тата методика пулӑшӑвӗ парасси;
2) вырӑнти хӑй тытӑмлӑх органӗсен вырӑн пӗлтерӗшлӗ ыйтусене татса парас тӗллевпе тӗнчери тата тулашри экономика ҫыхӑнӑвӗсене пурнӑҫлама палӑртакан шухӑшӗсем пирки килӗшсе татӑласси;
3) муниципаллӑ пӗрлӗх пуҫлӑхӗн асӑннӑ муниципаллӑ пӗрлӗхӗн вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫлани ҫинчен тата ҫавнашкал ҫыхӑнусене иртнӗ ҫулта пурнӑҫланин результачӗсем ҫинчен полномочиллӗ органа ҫулсерен пӗлтерсе тӑмалли йӗркене ҫирӗплетесси;
4) вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсене регистрацилесси тата ҫавнашкал килӗшӳсен реестрне тытса пырасси;
5) вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсен проекчӗсене пӑхса тухасси;
6) муниципаллӑ пӗрлӗхсен пуҫлӑхӗсенчен илнӗ вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсен переченьне Чӑваш Республикин Министрсен Кабинетне ярса парасси;
7) муниципаллӑ пӗрлӗхсен пуҫлӑхӗсенчен илнӗ вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫлани ҫинчен тата ҫавнашкал ҫыхӑнусене иртнӗ ҫулта пурнӑҫланин результачӗсем ҫинчен калакан информацие Чӑваш Республикин Министрсен Кабинетне ярса парасси;
8) вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем енӗпе Раҫҫей Федерацийӗн саккунӗсемпе тата Чӑваш Республикин саккунӗсемпе палӑртнӑ ытти полномочисене пурнӑҫласси. 
3 статья.	Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем енӗпе пурнӑҫлакан полномочийӗсем
1. Вырӑнти хӑй тытӑмлӑх органӗсен полномочийӗсен шутне ҫаксем кӗреҫҫӗ: 
1) ют ҫӗршывсен патшалӑх-территори, администраци-территори тата муниципаллӑ пӗрлӗхӗсен представителӗсемпе тӗнчери тата тулашри экономика ҫыхӑнӑвӗсем енӗпе тӗл пулусем, консультацисем тата ытти мероприятисем ирттересси; 
2) ют ҫӗршывсен вырӑнти хӑй тытӑмлӑх органӗсемпе вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсене тӑвасси; 
3) муниципалитетсем хушшинче килӗштерсе ӗҫлес сферӑри тӗнчери организацисен ӗҫ-хӗлне ҫав тӗллевпе ятарласа йӗркеленӗ органсен полномочийӗсен шайӗнче хутшӑнасси; 
4) муниципалитетсем хушшинче килӗштерсе ӗҫлемелли тӗнчери программӑсен проекчӗсене туса хатӗрлеме тата пурнӑҫлама хутшӑнасси; 
5) вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем енӗпе Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн ытти полномочисене пурнӑҫласси.
2. Вырӑн пӗлтерӗшлӗ ыйтусене татса парас тӗллевпе вырӑнти хӑй тытӑмлӑх органӗсем тӗнчери тата тулашри экономика ҫыхӑнӑвӗсене полно-мочиллӗ органпа килӗшсе татӑлса пурнӑҫлаҫҫӗ.
3. Раҫҫей Федерацийӗн саккунӗсемпе килӗшӳллӗн вырӑнти хӑй ты-тӑмлӑх органӗсен ют ҫӗршывсен территорийӗнче хӑйсен представительст-висем пулмаҫҫӗ тата вӗсем хӑйсен тӗнчери тата тулашри экономика ҫыхӑ-нӑвӗсене ют ҫӗршывсен территорийӗсенче Чӑваш Республикин представительствисен шайӗнче (вӗсем пур пулсан) кӑна пурнӑҫласа пыраҫҫӗ. 

4 статья.	Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласcи ҫинчен калакан килӗшӳсем тӑвас ӗҫ пирки килӗшсе татӑлмалли йӗрке
1. Вырӑн пӗлтерӗшлӗ ыйтусене татса парас тӗллевпе вырӑнти хӑй тытӑмлӑх органӗсем тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсене ют ҫӗршывсен вырӑнти хӑй тытӑмлӑх органӗсемпе Чӑваш Республикин Министрсен Кабинечӗпе килӗшсе татӑлнӑ тӑрӑх тӑваҫҫӗ.
2. Муниципаллӑ пӗрлӗх пуҫлӑхӗ вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве алӑ пусма палӑртакан кунччен 30 ӗҫ кунӗнчен кая юлмасӑр вы-рӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳ проектне тата асӑннӑ килӗшӗве тума кирлине ҫирӗплетсе парса тата килӗшӳ туни финанспа экономика тата ытти енчен мӗнлерех витӗм кӳме пултарасси ҫинчен калакан сведенисене кӑтартса ӑнлантару ҫырӑвне (малалла тивӗҫлӗн – килӗшӳ проекчӗ, ӑнлантару ҫырӑвӗ) полномочиллӗ органа ярса парать. 
3. Енчен те вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве темиҫе муниципаллӑ пӗрлӗхӗн вырӑнти хӑй тытӑмлӑх органӗсем алӑ пусма палӑртаҫҫӗ пулсан, килӗшӳ проектне тата ӑнлантару ҫырӑвне полномочиллӗ органа асӑннӑ килӗшӗве алӑ пусакансен йышӗнче пӗрремӗш вырӑнта тӑракан вырӑнти хӑй тытӑмлӑх органӗ ҫак статьян 2-мӗш пайӗпе пӑхса хӑварнӑ срокра тӑратать.
4. Полномочиллӗ орган килӗшӳ проектне тата ӑнлантару ҫырӑвне илнӗ кунран пуҫласа виҫӗ ӗҫ кунӗ хушшинче вӗсене пӑхса тухать, ҫав хушӑра вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве тума кирлине ҫирӗплетсе 
панине хак парать тата килӗшӳ проекчӗпе ӑнлантару ҫырӑвне вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳ тӗллевӗпе ҫыхӑннӑ ыйтусем вӗсен компетенцине кӗрекен Чӑваш Республикин ӗҫ тӑвакан органӗсене (малалла – Чӑваш Республикин ӗҫ тӑвакан органӗсем) асӑннӑ килӗшӗве туни Чӑваш Республикишӗн финанспа экономика тата ытти енчен мӗнлерех витӗм кӳрессине хак пама ярса парать.
5. Чӑваш Республикин ӗҫ тӑвакан органӗсем килӗшӳ проектне тата ӑнлантару ҫырӑвне илнӗ кунран пуҫласа пилӗк ӗҫ кунӗ хушшинче вӗсене пӑхса тухаҫҫӗ, вӗсен пӗтӗмлетӗвӗсем тӑрӑх полномочиллӗ органа килӗшӳ проектне килӗштерни ҫинчен е ун тӗлӗшпе асӑрхаттарусем тата (е) сӗнӳсем пулнине кӑтартса ҫыру ярса параҫҫӗ.
6. Килӗшӳ проекчӗ тӗлӗшпе Чӑваш Республикин ӗҫ тӑвакан органӗсен, полномочиллӗ органӑн асӑрхаттарусем тата (е) сӗнӳсем ҫук пулсан полномочиллӗ орган Чӑваш Республикин ӗҫ тӑвакан органӗсенчен килӗшӳ проектне килӗштерни ҫинчен калакан ҫырусене илнӗ кунран пуҫласа пилӗк ӗҫ кунӗ хушшинче Чӑваш Республикин Министрсен Кабинетне килӗшӳ проектне тата ӑна килӗштерни ҫинчен калакан ҫырӑва ярса парать.
7. Килӗшӳ проекчӗ тӗлӗшпе Чӑваш Республикин ӗҫ тӑвакан органӗ-сен, полномочиллӗ органӑн асӑрхаттарусем тата (е) сӗнӳсем пур пулсан полномочиллӗ орган Чӑваш Республикин ӗҫ тӑвакан органӗсенчен килнӗ ҫырусене илнӗ кунран пуҫласа пилӗк ӗҫ кунӗ хушшинче асӑннӑ асӑрхаттарусене тата (е) сӗнӳсене муниципаллӑ пӗрлӗх пуҫлӑхне ярса парать. 
8. Чӑваш Республикин ӗҫ тӑвакан органӗсенчен, полномочиллӗ органран асӑрхаттарусем тата (е) сӗнӳсем килсе ҫитнӗ кунран пуҫласа пилӗк ӗҫ кунӗ хушшинче вырӑнти хӑй тытӑмлӑх органӗ тивӗҫлӗ улшӑнусене ки-лӗшӳ проектне кӗртет тата ӑна полномочиллӗ органа тепӗр хут ярса парать.
9. Ҫӗнетсе хатӗрленӗ килӗшӳ проектне илнӗ кунран пуҫласа пилӗк ӗҫ кунӗ хушшинче полномочиллӗ орган килӗшӳ проектне тата ӑна килӗштерни ҫинчен калакан ҫырӑва вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве тӑвас ӗҫе килӗштерме Чӑваш Республикин Министрсен Кабинетне ярса парать.
10. Чӑваш Республикин Министрсен Кабинечӗ полномочиллӗ орган килӗшӳ проектне тата ӑна килӗштерни ҫинчен калакан ҫырӑва тӑратнӑ кунран пуҫласа пилӗк ӗҫ кунӗ хушшинче вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳ проектне килӗштересси ҫинчен е тата ӑна килӗштерме хирӗҫ пулни ҫинчен калакан йышӑнӑва тӑвать.
11. Чӑваш Республикин Министрсен Кабинечӗ вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве килӗштерме хирӗҫ пулнӑ чухне ҫак статьян 12-мӗш пайӗпе пӑхса хӑварнӑ сӑлтавсене кӑтартса вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве килӗштерни ҫинчен е тата килӗштерме хирӗҫ пулни ҫинчен калакан йышӑнӑва тунӑ кун хыҫҫӑн пӗр ӗҫ кунӗ хушшинче муниципаллӑ пӗрлӗх пуҫлӑхне пӗлтерет.
12. Вырӑнти хӑй тытӑмлӑх органне вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве тӑвас ӗҫе килӗштерме хирӗҫ пулни ҫинчен калакан йышӑнӑва ҫакӑн чухне тӑваҫҫӗ:
1) вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳ енӗ Раҫҫей Федерацийӗ, Раҫҫей Федерацийӗн гражданӗсем е Раҫҫейри юридически сӑпатсем тӗлӗшпе тӑшманла ӗҫсем тӑвакан ют ҫӗршывӑн вырӑнти хӑй тытӑмлӑх органӗ шутлансан;
2) килӗшӳ проекчӗ Раҫҫей Федерацийӗн Конституцине, пурте йышӑннӑ йӗркесене тата пӗтӗм тӗнчери право нормисене, Раҫҫей Федерацийӗн тӗнчери килӗшӗвӗсене, Раҫҫей Федерацийӗн саккунӗсене, Чӑваш Республикин Конституцине, Чӑваш Республикин саккунӗсене, муниципаллӑ пӗрлӗх уставне хирӗҫленине тупса палӑртсан;
3) вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳ вырӑн пӗлтерӗшлӗ ыйтусене татса пама пулӑшмасть пулсан. 
13. Муниципаллӑ пӗрлӗх пуҫлӑхӗ Чӑваш Республикин Министрсен Кабинетне вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве тӑвас ӗҫе килӗштерме вырӑнти хӑй тытӑмлӑх органне ҫак статьян 12-мӗш пайӗпе килӗшӳллӗн хирӗҫ пулмалли йышӑну тума хистенӗ сӑлтавсене сирнӗ хыҫҫӑн пилӗк ӗҫ кунӗ хушшинче килӗшӳ проектне пӑхса тухма тата ӑна ҫак статьяпа палӑртнӑ йӗркепе Чӑваш Республикин Министрсен Кабинечӗпе килӗштерме полномочиллӗ органа тепӗр хут ярса пама пултарать. 
14. Чӑваш Республикин Министрсен Кабинечӗпе вырӑнти хӑй тытӑм-лӑх органӗ хушшинче килӗшӳ проекчӗ тӗлӗшӗпе хирӗҫӳлӗхсем палӑрсан килӗшсе татӑлмалли процедурӑсемпе усӑ кураҫҫӗ.
15. Чӑваш Республикин Министрсен Кабинечӗпе ҫавнашкал килӗшӗве тӑвас ӗҫе килӗштернӗ хыҫҫӑн килӗшӳ проектне улшӑнусем кӗртнӗ чухне килӗшӳ проектне ҫак статьяпа пӑхса хӑварнӑ йӗркепе тепӗр хут килӗштермелле.
16. Вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве тӑвас ӗҫе Чӑваш Республикин Министрсен Кабинечӗпе килӗштернӗ хыҫҫӑн вырӑнти хӑй тытӑмлӑх органӗ ют ҫӗршывӑн вырӑнти хӑй тытӑмлӑх органӗпе асӑннӑ килӗшӗве алӑ пусмалли куна тата йӗркене палӑртас тӗлӗшпе калаҫусем ирттерет.
17. Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве кӗртекен улшӑнусемпе хушӑмсене ҫак статьяпа пӑхса хӑварнӑ йӗркепе килӗштермелле.
18. Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсене вӗсене алӑ пусса ҫирӗплетнӗ хыҫҫӑн ҫак Саккунӑн 6 статйипе палӑртнӑ йӗркепе патшалӑх регистрацийӗ тумалла. 

5 cтатья.	Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫлас ӗҫне полномочиллӗ органпа килӗшсе татӑлмалли йӗрке
1. Вырӑнти хӑй тытӑмлӑх органӗсем полномочиллӗ органа ҫакӑн ҫин-чен пӗлтереҫҫӗ:
1) тӗнчери тата тулашри экономика ҫыхӑнӑвӗсем енӗпе ют ҫӗршывсен патшалӑх-территори, администраци-территори тата муниципаллӑ пӗрлӗхӗсен представителӗсемпе тӗл пулусем, консультацисем тата ытти мероприятисем ирттерме шутлани ҫинчен;
2) муниципалитетсем хушшинче килӗштерсе ӗҫлес сферӑри тӗнчери организацисен ӗҫ-хӗлне хутшӑнма шутлани ҫинчен;
3) муниципалитетсем хушшинче килӗштерсе ӗҫлемелли тӗнчери программӑсен проекчӗсене туса хатӗрлеме тата пурнӑҫлама хутшӑнма шутлани ҫинчен.
2. Ҫак статьян 1-мӗш пайӗнче кӑтартнӑ тӗнчери мероприятисенчен пӗрне ирттерме (тӗнчери мероприятисенчен пӗрне хутшӑнма) шутлани ҫинчен пӗлтернине (малалла – пӗлтерни, тӗнчери мероприяти) вырӑнти хӑй тытӑмлӑх органӗ полномочиллӗ органа ирӗклӗ майпа ҫырса хатӗрлесе ярса парать.
3. Тӗнчери мероприятие ирттерме (тӗнчери мероприятие хутшӑнма) шутлани ҫинчен вырӑнти хӑй тытӑмлӑх органӗ полномочиллӗ органа ӑна ют ҫӗршыв территорийӗнче ирттерме палӑртакан кунччен 45 календарлӑ кунран маларах тата ӑна Раҫҫей Федерацийӗн территорийӗнче ирттерме палӑртакан кунччен 15 кунран маларах пӗлтерет (вырӑнти хӑй тытӑмлӑх органне ют патшалӑхран тӗнчери мероприятине ирттересси ҫинчен калакан ҫыру тӗнчери мероприятине ирттермелли кунччен 15 календарлӑ кунран кая юлмасӑр килсе ҫитнӗ чухне тӗнчери мероприятине ирттересси ҫинчен пӗлтернине ӑна илнӗ кунран пуҫласа пӗр ӗҫ кунӗ хушшинче полномочиллӗ органа ярса параҫҫӗ).
4. Пӗлтернинче ҫак информацие кӑтартмалла:
1) ҫак статьян 1-мӗш пайӗн 1-мӗш пункчӗпе пӑхса хӑварнӑ тӗнчери мероприяти тӗлӗшпе:
а) тӗнчери мероприятие ирттерме палӑртса хунӑ куна тата вырӑнне;
ӑ) тӗнчери мероприяти тематикине (ятне);
б) тӗнчери мероприятие ирттернин тӗллевне;
в) тӗнчери мероприяти программине;
г) тӗнчери мероприятие ирттерес ӗҫ пуҫаруҫи ҫинчен калакан сведенисене;
д) тӗнчери мероприятие хутшӑнакан ҫынсен – Раҫҫей Федерацийӗн тата ют ҫӗршыв представителӗсен списокне;
е) вырӑнти хӑй тытӑмлӑх органӗсен представителӗсен ют ҫӗршыври визит программине (тӗнчери мероприятие ют ҫӗршыв территорийӗнче ирттернӗ чухне);
2) ҫак статьян 1-мӗш пайӗн 2-мӗш пункчӗпе пӑхса хӑварнӑ тӗнчери мероприяти тӗлӗшпе:
а) тӗнчери мероприятие ирттерме палӑртса хунӑ куна;
ӑ) тӗнчери мероприяти тематикине (ятне);
б) тӗнчери организаци ятне;
в) тӗнчери организацин уставпа пӑхнӑ ӗҫ-хӗлӗ ҫинчен калакан сведенисене;
г) тӗнчери мероприятие хутшӑнакан ҫынсен – Раҫҫей Федерацийӗн тата ют ҫӗршыв представителӗсен списокне;
3) ҫак статьян 1-мӗш пайӗн 3-мӗш пункчӗпе пӑхса хӑварнӑ тӗнчери мероприяти тӗлӗшпе:
а) муниципалитетсем хушшинче килӗштерсе ӗҫлемелли тӗнчери программа проекчӗн ятне;
ӑ) муниципалитетсем хушшинче килӗштерсе ӗҫлемелли тӗнчери про-грамма проекчӗн ют ҫӗршыври ӗҫтешӗн ятне;
б) муниципалитетсем хушшинче килӗштерсе ӗҫлемелли тӗнчери программа проекчӗн тӗллевӗсене, задачисене;
в) муниципалитетсем хушшинче килӗштерсе ӗҫлемелли тӗнчери программа проектне пурнӑҫланӑ шайри тӗнчери тӗп мероприятисене; 
г) муниципалитетсем хушшинче килӗштерсе ӗҫлемелли тӗнчери программа проектне пурнӑҫланинчен кӗтекен результатсене. 
5. Вырӑнти хӑй тытӑмлӑх органӗн представителӗ ют ҫӗршыв территорийӗнче ирттерекен тӗнчери мероприятисене хутшӑннӑ чухне пӗлтерни ҫумне пӗтӗм тӗнчери мероприятие хутшӑнма ют ҫӗршывран ярса панӑ йых-рав хучӗн копине хушса хумалла.
6. Полномочиллӗ орган пӗлтернине илнӗ кунран пуҫласа пилӗк ӗҫ кунӗ хушшинче, вырӑнти хӑй тытӑмлӑх органне ют патшалӑхран тӗнчери мероприятине ирттересси ҫинчен калакан ҫыру тӗнчери мероприятине ирттермелли кунччен 15 календарлӑ кунран кая юлмасӑр килсе ҫитнӗ чухне пӗлтернине илнӗ кунран пуҫласа икӗ ӗҫ кунӗ хушшинче пӑхса тухать тата ҫак йышӑнусенчен пӗрне тӑвать:
1) вырӑнти хӑй тытӑмлӑх органне тӗнчери мероприятие ирттерме (тӗнчери мероприятие хутшӑнма) килӗшес;
2) вырӑнти хӑй тытӑмлӑх органне тӗнчери мероприятие ирттерме (тӗнчери мероприятине хутшӑнма) килӗшес мар.
7. Вырӑнти хӑй тытӑмлӑх органне тӗнчери мероприятие ирттерме (тӗнчери мероприятине хутшӑнма) килӗшменни ҫинчен калакан йышӑнӑва пӗлтерни ҫак статьян 4-мӗш пайӗпе палӑртнӑ требованисене тивӗҫтермен чухне тӑваҫҫӗ.
8. Полномочиллӗ орган вырӑнти хӑй тытӑмлӑх органне тӗнчери мероприятие ирттерме (тӗнчери мероприятие хутшӑнма) килӗшни ҫинчен 
е тата ӑна ирттерме килӗшменни ҫинчен калакан йышӑнӑва ҫирӗплетнӗ кун хыҫҫӑнхи ӗҫ кунӗнчен кая юлмасӑр вырӑнти хӑй тытӑмлӑхӑн тивӗҫлӗ органне ярса параҫҫӗ.
9. Ҫак статьян 7-мӗш пайӗнче кӑтартнӑ асӑрхаттарусене сирнӗ хыҫ-ҫӑн пӗлтернине полномочиллӗ органа тепӗр хут ярса пама пултараҫҫӗ.
10. Вырӑнти хӑй тытӑмлӑх органӗсем тӗнчери мероприяти вӗҫленнӗ кун хыҫҫӑн пилӗк ӗҫ кунӗнчен кая юлмасӑр вӑл иртнӗ чӑн вӑхӑта, ӑна ирттернӗ вырӑна, тӗнчери мероприяти программине тата унта хутшӑннӑ ҫынсене, тӗл пулусен, килӗшсе татӑлнӑ ӗҫсен содержанине тата результачӗсене кӑтартса тунӑ отчета, ҫавӑн пекех ҫав мероприяти вӑхӑтӗнче алӑ пуснӑ документсен копийӗсене полномочиллӗ органа ярса параҫҫӗ.

6 статья.	Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсене регистрацилемелли йӗрке
1. Вырӑнти хӑй тытӑмлӑх органӗсен Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн тунӑ вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсене регистраци тумалла.
2. Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсене Раҫҫей Федераци-йӗн саккунӗсемпе килӗшӳллӗн регистрацилес ӗҫе полномочиллӗ орган пур-нӑҫлать тата ҫакӑ ҫавнашкал килӗшӳсем вӑя кӗмелли ҫирӗплетнӗ йӗркепе палӑртнӑ услови пулса тӑрать.
3. Вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан алӑ пуснӑ килӗшӗвӗн килӗшӳ ҫумне хунӑ пӗтӗм хушса ҫырнисемлӗ тӗп экземплярне тата ҫав документсен икӗ копине, вӗсене муниципаллӑ пӗрлӗх пуҫлӑхӗ е вӑл полномочи панӑ ҫын ҫирӗплетсе панӑ, асӑннӑ килӗшӗве алӑ пуснӑ кунран пуҫласа пилӗк ӗҫ кунӗнчен кая юлмасӑр полномочиллӗ органа регистраци тума тӑратаҫҫӗ. Регистрацилес ӗҫе вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве номер парса тата регистрациленӗ куна кӑтартса тӑваҫҫӗ.
4. Полномочиллӗ орган вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве илнӗ кунран пуҫласа асӑннӑ килӗшӗве регистрацилет тата ӑна регистрациленӗ хыҫҫӑн пилӗк ӗҫ кунӗ хушшинче муниципаллӑ пӗрлӗх пуҫлӑхне (вӑл вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве регистрацилеме тӑратнӑ) ярса парать. 
5. Вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве Чӑваш Республикин Министрсен Кабинечӗпе килӗштермен пулсан полномочиллӗ орган ӑна регистрацилеме килӗшмест. 
6. Вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан регистрацилеме килӗшмен килӗшӗве полномочиллӗ орган асӑннӑ йышӑнӑва тунӑ кунран пуҫласа пилӗк ӗҫ кунӗ хушшинче ӑна тӑратнӑ муниципаллӑ пӗрлӗх пуҫлӑхне регистрацилеме килӗшменнин сӑлтавӗсене кӑтартса ярса парать.
7. Енчен те вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве темиҫе муниципаллӑ пӗрлӗхӗн вырӑнти хӑй тытӑмлӑх органӗсем тунӑ пулсан, асӑннӑ килӗшӗвӗн регистраци тумалли чӑн экземплярне, ҫав шутра ун ҫумне хунӑ пӗтӗм хушса ҫырнисене алӑ пуснисен йышӗнче пӗрремӗш вырӑнта тӑракан вырӑнти хӑй тытӑмлӑх органӗ полномочиллӗ органа ҫак статьян 3-мӗш пайӗпе пӑхса хӑварнӑ вӑхӑтра тӑратать.
8. Вырӑнти хӑй тытӑмлӑх органӗн тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӗве кӗртекен улшӑнусемпе тӳрлетӳсене, ҫавӑн пекех ун ҫумне хунӑ пӗтӗм хушса ҫырнисене ҫак статьяпа ҫирӗплетнӗ йӗркепе регистрацилемелле.

7 cтатья.	Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсене пичетлесе кӑларасси
Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан алӑ пуснӑ килӗшӳсене муниципаллӑ право акчӗсене пичетлесе кӑларма (халӑха пӗлтерме) палӑртнӑ йӗр-кепе пичетлесе кӑлармалла (халӑха пӗлтермелле).

8 статья.	Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсен переченӗ 
1. Муниципаллӑ пӗрлӗх асӑннӑ муниципаллӑ пӗрлӗхӗн вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсен переченьне Чӑваш Республикин Министрсен Кабинечӗ палӑртнӑ йӗркепе туса хатӗрлет. Ҫав перечене асӑннӑ муниципаллӑ пӗрлӗхӗн вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫлани ҫинчен калакан мӗнпур килӗшӗве, ҫав шутра хӑйсен вӑйне ҫухатнӑ килӗшӳсене, кӗртеҫҫӗ. 
2. Муниципаллӑ пӗрлӗхӗн пуҫлӑхӗ асӑннӑ муниципаллӑ пӗрлӗхӗн вы-рӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗ-сене пурнӑҫласси ҫинчен калакан килӗшӳсен, ҫав шутра иртнӗ ҫулта тунӑ тата хӑйсен вӑйне ҫухатнӑ килӗшӳсен, переченьне полномочиллӗ органа ҫулсерен кӑрлач уйӑхӗн 15-мӗшӗччен ярса парать. Енчен те ҫавнашкал перечене пӗрремӗш хут ярса параҫҫӗ пулсан, унта асӑннӑ муниципаллӑ пӗрлӗхӗн вырӑнти хӑй тытӑмлӑх органӗсен тӗнчери тата тулашри экономика ҫыхӑнӑ-вӗсене пурнӑҫлани ҫинчен калакан мӗнпур килӗшӗве, ҫав шутра хӑйсен вӑй-не ҫухатнӑ килӗшӳсене, кӗртеҫҫӗ.
3. Полномочиллӗ орган ҫулсерен кӑрлач уйӑхӗн 25-мӗшӗччен вырӑн-ти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсен переченьне Чӑваш Республикин Министрсен Кабинетне ярса парать. 
4. Чӑваш Республикин Министрсен Кабинечӗ, ҫак статьяпа пӑхса хӑ-варнӑ переченьсене тӗпе хурса, Чӑваш Республикинче вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсен переченьне йӗркелет тата ҫулсерен нарӑс уйӑхӗн 1-мӗшӗччен ҫавнашкал перечене федерацин ӗҫ тӑвакан влаҫӗн вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем енӗпе патшалӑх политикине туса хатӗрлес тата пурнӑҫлас тата нормативлӑ право тӗлӗшӗнчен йӗркелесе пырас енӗпе ӗҫлекен полномочиллӗ органне ярса парать.

9 статья.	Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫлани ҫинчен пӗлтерсе тӑрасси
1. Муниципаллӑ пӗрлӗх пуҫлӑхӗ асӑннӑ муниципаллӑ пӗрлӗхӗн вы-рӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗ-сене пурнӑҫлас ӗҫӗ ҫинчен полномочиллӗ органа асӑннӑ муниципаллӑ пӗр-лӗхӗн вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫлани ҫинчен тата ҫавнашкал ҫыхӑнусене иртнӗ ҫулта пурнӑҫланин результачӗсем ҫинчен ҫулсерен кӑрлач уйӑхӗн 15-мӗшӗччен асӑннӑ орган палӑртнӑ йӗркепе пӗлтерет.
2. Полномочиллӗ орган вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫлас ӗҫӗ ҫинчен тата ҫавнашкал ҫыхӑнусене иртнӗ ҫулта пурнӑҫланин результачӗсем ҫинчен Чӑваш Республикин Министрсен Кабинетне ҫулсерен кӑрлач уйӑхӗн 25-мӗшӗччен пӗлтерет.
3. Чӑваш Республикин Министрсен Кабинечӗ вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫлас ӗҫӗ ҫинчен тата тата ҫавнашкал ҫыхӑнусене иртнӗ ҫулта пурнӑҫланин результачӗсем ҫинчен федерацин ӗҫ тӑвакан влаҫӗн вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем енӗпе патшалӑх политикине туса хатӗрлес тата пурнӑслас тата нормативлӑ право тӗлӗшӗнчен йӗркелесе пырас енӗпе ӗҫлекен полномочиллӗ органне ҫулсерен нарӑс уйӑхӗн 1-мӗшӗччен вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен федерацин асӑннӑ органӗ палӑртнӑ йӗркепе пӗлтерет.

10 статья. Ҫак Саккун вӑя кӗресси
1. Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Ҫак Саккунӑн 6 тата 7 статйисен положенийӗсемпе Федерацин "Федерацин "Раҫҫей Федерацийӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" саккунне тата Федерацин "Раҫҫей Федерацийӗн субъекчӗсенче халӑх влаҫне йӗркелемелли пӗтӗмӗшле принципсем ҫинчен" саккунӗн 44 статйине улшӑнусем кӗртесси ҫинчен" 2023 ҫулхи ҫурла уйӑхӗн 4-мӗшӗнчи 420-ФЗ №-лӗ саккунӗ вӑя кӗнӗ кунччен тунӑ вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене пурнӑҫласси ҫинчен калакан килӗшӳсем тӗлӗшпе усӑ курмаҫҫӗ.

	Чӑваш Республикин
Пуҫлӑхӗ
	
О. Николаев

